सूर्य

सूर्य या सूरज एगो तारा छेकै। ई गरम प्लाज्मा केरऽ लगभग सही गोला छै, जेकरा अपनऽ कोर म॑ परमाणु संलयन प्रतिक्रिया द्वारा गर्म होय जाय छै। सूर्य मुख्य रूप सँ प्रकाश, पराबैंगनी किरण आरू अवरक्त विकिरण के रूप म॑ विकिरण छोड़ै छै, आरू पृथ्वी प॑ जीवन लेली ऊर्जा के सबसँ महत्वपूर्ण स्रोत छेकै। सूर्य केरौ त्रिज्या लगभग ६९५,००० किलोमीटर (४३२,००० मील) यानी पृथ्वी केरऽ १०९ गुना छै। एकरऽ द्रव्यमान पृथ्वी केरऽ लगभग ३,३०,००० गुना छै, जेकरा म॑ सौरमंडल केरऽ कुल द्रव्यमान केरऽ लगभग ९९.८६% हिस्सा शामिल छै। सूर्य केरऽ द्रव्यमान केरऽ लगभग तीन चौथाई भाग हाइड्रोजन (~73%) स॑ बनलऽ होय छै; बाकी अधिकतर हीलियम (~25%) छै, जेकरा म॑ बहुत कम मात्रा म॑ भारी तत्व छै, जेना ऑक्सीजन, कार्बन, नीयॉन आरू लोहा शामिल छै।

सूर्य एक जी-प्रकार के मुख्य-अनुक्रम तारा (G2V) छै। ई लगभग ४.६ अरब साल पहलें एगो बड़ऽ आणविक बादल केरऽ क्षेत्र के भीतर पदार्थ केरऽ गुरुत्वाकर्षण के पतन स॑ बनलऽ छेलै। एकरा मँ सँ अधिकांश पदार्थ केंद्र मँ जमा होय गेलौ छेलै, जेखनी कि बाकी सिनी चपटा होय  क एगो परिक्रमा करै बला डिस्क बनि गेलै जे सौर मंडल बनि गेल। केंद्रीय द्रव्यमान एत्तअ गरम आरु घना होय गेलै जे अंततः एकरौ कोर मँ परमाणु संलयन शुरू होय गेलै। मानलौ जाय छै की लगभग सब तारा यहा प्रक्रिया सँ बनलौ छै।

एकरहो देखौ
 उपग्रह
 चंद्रमा
 ग्रह
 बुध ग्रह
 पृथ्वी
 शुक्र ग्रह
 मंगल ग्रह
 शनि ग्रह
 ब्रेस्पति ग्रह
 यम (बौना ग्रह)
 अरुण ग्रह
 वरुण ग्रह
 बाहरी कड़ी 
 संदर्भ 

श्रेणी: विज्ञान
श्रेणी: भौतिक शास्त्र
श्रेणी: खगोल शास्त्र
श्रेणी: ब्रह्मांड
श्रेणी: मन्दाकिनी
श्रेणी: आकाशगंगा
श्रेणी: सौर मंडल
श्रेणी: तारा